Musa Juma
Musa Juma Mumbo ( 6 Desemba 1968  – 15 Machi 2011 ) alikuwa mwanamuziki wa rumba na Benga kutoka Kenya . Alizaliwa na mke wa pili wa baba yake, polisi, kwenye familia ya watoto 18. Alikulia Homabay ambapo alisoma shule za msingi na sekondari.  Alianza kuimba na kucheza vyombo katika umri mdogo. Vyombo vyake vya kwanza vilikuwa gitaa na ngoma zilizotengenezwa kwa bati na nyuzi. Alikuwa kiongozi wa bendi, mpiga gitaa na mtunzi wa Orchestra Limpopo International . Aliimba muziki wake kwa  lugha ya Dholuo. Baadhi ya nyimbo zake ni muunganiko wa mitindo ya muziki ya Wajaluo na Wakongo. Pia aliimba kwa Kiswahili na Kiingereza.